Riżoluzzjoni tal-Parlament Ewropew dwar Strateġija tematika għar-riċiklaġġ ta' l-iskart (2006/2175(INI))



Official Journal 287 E , 29/11/2007 P. 0168 - 0174



P6_TA(2007)0030 Ir-riċiklaġġ ta' l-iskart Riżoluzzjoni tal-Parlament Ewropew dwar Strateġija tematika għar-riċiklaġġ ta' l-iskart (2006/2175(INI)) Il-Parlament Ewropew, - wara li kkunsidra l-komunikazzjoni mill-Kummissjoni lill-Kunsill, lill-Parlament Ewropew, lill-Kumitat Ekonomiku u Soċjali Ewropew u lill-Kumitat tar-Reġjuni dwar "It-titjib fl-użu sostenibbli tar-riżorsi: Strateġija tematika għall-prevenzjoni u r-riċiklaġġ ta' l-iskart" (COM(2005)0666), - wara li kkunsidra l-Artikoli 2 u 6 tat-Trattat KE, skond liema artikoli ħtiġijiet ta' ħarsien ambjentali għandhom ikunu integrati fid-diversi setturi tal-politika Komunitarja bil-għan li jippromwovu l-iżvilupp ambjentali sostenibbli ta' attivitajiet ekonomiċi, - wara li kkunsidra l-Artikolu 175 tat-Trattat KE, - wara li kkunsidra d-Deċiżjoni Nru 1600/2002/KE tal-Parlament Ewropew u tal-Kunsill tat- 22 ta' Lulju 2002 li tistabbilixxi s-Sitt Programm ta' Azzjoni għall-Ambjent tal-Komunità [1] (is-6 EAP), b'mod partikulari l-Artikolu 8 tiegħu, - wara li kkunsidra l-komunikazzjoni mill-Kummissjoni dwar "strateġija tematika dwar l-użu sostenibbli tar-riżorsi naturali" (COM(2005)0670) (l-Istrateġija tar-Riżorsi), - wara li kkunsidra r-riżoluzzjoni tiegħu ta' l- 20 ta' April 2004 dwar il-komunikazzjoni mill-Kummissjoni: "Lejn strateġija tematika għall-prevenzjoni u r-riċiklaġġ ta' l-iskart" [2], - wara li kkunsidra r-riżoluzzjoni tiegħu tad- 19 ta' Novembru 2003 dwar ir-rapport ta' segwitu rigward id-Direttiva tal-Kunsill 75/442/KEE (Direttiva Kwadru dwar l-Iskart) [3], - wara li kkunsidra r-riżoluzzjoni tiegħu ta' l- 14 ta' Novembru 1996 dwar il-komunikazzjoni mill-Kummissjoni dwar ir-reviżjoni ta' l-istrateġija Komunitarja dwar l-immaniġġjar ta' l-iskart u l-abbozz ta' riżoluzzjoni tal-Kunsill dwar il-politika dwar l-iskart [4] u r-Riżoluzzjoni tal-Kunsill ta' l- 24 ta' Frar 1997 dwar strateġija Komunitarja dwar l-immaniġġjar ta' l-iskart [5], - wara li kkunsidra s-sentenza tal-Qorti tal-Ġustizzja tal-Komunitajiet Ewropej, partikularment fil-Każi C- 203/96, C-365/97, C-209/98, C-418/99, C-419/99, C-9/00, C-228/00, C-458/00, C-416/02 u C-121/ 03, - wara li kkunsidra l-Artikolu 45 tar-Regoli ta' Proċedura tiegħu, - wara li kkunsidra r-rapport tal-Kumitat għall-Ambjent, is-Saħħa Pubblika u s-Sikurezza ta' l-Ikel (A6-0438/2006), Introduzzjoni A. billi l-Artikolu 8 tas-sitt EAP stipula objettivi, miri u prinċipji ċari ħafna għall-politika ta' l-UE dwar liskart, B. billi l-Artikolu 8(2), punt (iv) tas-sitt EAP jipprovdi għall-iżvilupp jew ir-reviżjoni tad-direttivi dwar liskart tal-kostruzzjoni u t-twaqqiegħ tal-bini, il-ħama tad-dranaġġ u skart bijodegradabbli, Is-sitwazzjoni preżenti C. billi, minkejja xi suċċessi miksuba permezz tal-politika ta' l-iskart ta' l-UE fl-aħħar 30 sena, jibqa' dawn il-problemi li ġejjin: 1. Il-volumi ta' l-iskart jibqgħu jiżdiedu, kemm għall-iskart perikoluż u kemm għal dak mhux perikoluż; 2. Il-potenzjal sħiħ għall-prevenzjoni ta' l-iskart u għar-riċiklaġġ għadu mhux jiġi sfruttat bi sħiħ; 3. Il-vjeġġi ta' tagħbijiet ta' skart illegali (transkonfinali) għadu qed jiżdied; 4. L-immaniġġjar ta' l-iskart joħloq emissjonijiet fl-arja, fl-ilma u fil-ħamrija; 5. Hemm nuqqas ta' leġiżlazzjoni għal ċerti flussi ta' skart importanti; 6. Leġiżlazzjoni dwar l-iskart hija f'ħafna każi implimentata b'mod fqir; 7. L-Istati Membri għandhom approċċ differenti fis-soluzzjoni tal-problemi ta' l-iskart; 8. It-test attwali tal-leġiżlazzjoni tal-Komunita' dwar l-iskart iwassal għal xi problemi ta' interpretazzjoni, D. billi l-ekonomiji huma bħal ekosistemi: iż-żewġ sistemi jużaw enerġija u materjali u jibdluhom fi prodotti u proċessi, bid-differenza li l-ekonomija tagħna ssegwi flussi ta' riżorsi lineari filwaqt li n-natura hija ċiklika; u billi l-ekosistemi jwettqu funzjonijiet li jibdlu l-iskart f'riżorsi billi jitrasferixxu l-enerġija mix-xemx, u billi l-proċessi industrijali ma jistgħux iwettqu dan; billi, fil-kuntest ta' ekonomiji u ta' popolazzjonijiet li qed jikbru b'rata mgħaġġla, il-produzzjoni u prodotti li jwasslu għal flussi ta' skart li n-natura ma tistax tassorbi u tibdilhom f'riżorsi ġodda huma dejjem aktar problematiċi fir-rigward tas-sostenibilità, E. billi trasformazzjoni tas-sistema preżenti ta' produzzjoni u ta' konsum hija meħtieġa b'mod urġenti; billi l-objettiv prinċipali huwa li jinbidel il-konsum f'direzzjoni sostenibbli u jressaq il-proċessi ta' l-estrazzjoni tal-materja prima, il-produzzjoni u d-disinn tal-prodott f'konformità kemm jista' jkun possibbli mal-proċessi u t-tfassil naturali, F. billi għarfien imtejjeb ta' kif jiffunzjonaw sistemi naturali u ta' strutturar ta' negozju skond linji bijoloġiċi jista' jtejjeb kemm l-ambjent kif ukoll jistabbilixxi l-punt ewlieni, G. billi l-promozzjoni ta' prattiki aktar integrati u bbażati fuq sistemi, bħal pereżempju il-ġbir tal-produzzjoni, il-ħsieb funzjonali (il-bidla ta' prodotti f'servizzi), id-dematerjalizzazzjoni u l-iżvilupp ta' teknoloġija bbażata fuq l-imitazzjoni tan-natura huma mezz li jevita l-ġenerazzjoni ta' l-iskart, L-għanijiet ta' politika ta' l-UE dwar l-iskart li qed tevolvi H. billi fil-parti l-kbira ta' l-Istati Membri, ir-rimi ta' l-iskart, partikolarment fil-"landfills", għadu l-aktar forma komuni tat-trattament ta' l-iskart, I. billi l-prevenzjoni, l-użu mill-ġdid, ir-riċiklaġġ u l-irkupru ta' l-enerġija mill-iskart — f'ordni skond limportanza — jistgħu jiffrankaw ir-riżorsi naturali, J. billi l-miri ta' prevenzjoni Komunitarji u nazzjonali qatt ma ntlaħqu, minkejja li l-prevenzjoni għadha laktar objettiv importanti; K. billi m'hemm l-ebda standards minimi Komunitarji adegwati li japplikaw għall-ħafna faċilitajiet ta' rkupru u ta' riċiklaġġ, li jwassal għal livelli differenti ta' ħarsien ambjentali fl-Istati Membri, għal "dumping" ambjentali u għal tgħawwiġ fil-kompetizzjoni, 1. Jirrikonoxxi l-Komunikazzjoni mill-Kummissjoni dwar "It-titjib fl-użu sostenibbli tar-riżorsi: Strateġija tematika dwar il-prevenzjoni u r-riċiklaġġ ta' l-iskart" bħala bażi għad-diskussjoni dwar politika dwar l-iskart fil-ġejjieni; 2. Jenfasizza li l-għan essenzjali għall-immaniġġjar ta' l-iskart huwa li jintlaħaq livell għoli ta' ħarsien ta' lambjent u tas-saħħa tal-bniedem, aktar milli li jiffaċilita l-funzjonament tas-suq intern għall-irkupru ta' liskart; 3. Jinnota li għandu jitqies mhux biss l-impatt ambjentali fl-UE iżda wkoll l-impatt barra l-UE; 4. Jenfasizza l-importanza tal-prinċipji ġenerali ta' l-immaniġġjar ta' l-iskart, bħalma huwa l-prinċipju ta' prekawzjoni u l-prinċipju li bih "min iħammeġ iħallas", il-prinċipju tar-responsabbiltà ta' min jiġġenera liskart u, għal flussi partikulari ta' skart, il-prinċipju tar-responsabbiltà tal-produttur individwali, kif ukoll ilprinċipji tal-qrubija u ta' l-awto-suffiċjenza; Azzjonijiet prinċipali 5. Jenfasizza li l-implimentazzjoni sħiħa tal-leġiżlazzjoni attwali tal-Komunita' dwar l-iskart u l-infurzar ugwali madwar l-Istati Membri kollha hija prijorità ewlenija; 6. Ma jistax jifhem għaliex, minkejja l-proposta għar-reviżjoni tad-Direttiva ta' Qafas dwar l-Iskart, bosta miżuri u strumenti ta' implimentazzjoni konkreti (li kienu maħsuba fis-sitt EAP) huma nieqsa; Is-simplifikazzjoni u l-modernizzazzjoni tal-leġiżlazzjoni eżistenti 7. Jenfasizza li t-tibdil tad-definizzjonijiet għandu jsir biss għal raġunijiet ta' kjarifika u mhux biex jiddgħajfu r-regoli għall-ħarsien ta' l-ambjent jew biex jinkuraġġixxi l-aċċettazzjoni mill-pubbliku ta' xi kunċett (pereżempju, billi tittaffa l-konnotazzjoni negattiva tat-termini "skart" jew "rimi"); 8. Jenfasizza li deċiżjonijiet politiċi, bħalma huma d-definizzjonijiet ta' skart, rkupru u r-rimi, m'għandhomx jittieħdu f'livell ta' komitoloġija, iżda permezz tal-kodeċiżjoni; 9. Jenfasizza li l-użu tal-proċedura ta' komitoloġija għandu jkun limitat għal deċiżjonijiet mhux politiċi, speċjalment dawk ta' natura teknika u xjentifika; 10. Jopponi deklassifikazzjoni ġenerali ta' l-iskart li tista' twassal għal trattament ambjentali mhux xieraq u għal nuqqas ta' traċċabilità tal-flussi ta' l-iskart; jenfasizza li proċeduri għad-deklassifikazzjoni ta' l-iskart jistgħu jitqiesu biss f'każijiet eċċezzjonali ta' flussi ta' skart omoġenji, bħal kompost, aggregati riċiklati, karta rkuprata u ħġieġ irkuprat; 11. Jenfasizza li l-istejtus ta' skart li ma jibqax meqjus tali għandu jintlaħaq biss jekk dak il-fluss ta' skart ġie użat mill-ġdid jew ġie rriċiklat jew saritlu operazzjoni ta' rkupru — li ma teskludix il-possibilità li operazzjoni ta' rkupru tista' toħloq skart ġdid — u huwa konformi ma' standards Ewropej miftehma, u jirriżulta li jista' jintuża għal xi skop, u wara li regoli ta' traċċabilità jkunu ġew adottati u applikati; 12. Jesiġi li l-iskart kollu maħsub għall-irkupru ta' enerġija jew għall-inċinerazzjoni għandu jibqa' skart, li għalih għandha tapplika d-Direttiva 2000/76/KE tal-Parlament Ewropew u tal-Kunsill ta' l- 4 ta' Diċembru 2000 dwar l-inċinerazzjoni ta' l-iskart [6] (id-Direttiva dwar l-inċinerazzjoni ta' l-iskart); 13. Jenfasizza li l-listi ta' rkupru u l-operazzjonijiet ta' rimi li jinsabu fl-annessi għad-Direttiva Kwadru dwar l-Iskart għandhom ikunu riveduti u adattati għall-prattiki attwali ta' l-immaniġġjar ta' l-iskart b'konformità mal-proċedura ta' kodeċiżjoni; 14. Jesprimi riservi qawwija dwar il-metodu propost għall-kalkolu ta' l-effiċjenza ta' l-enerġija, u għall-fatt li dan għandu japplika biss għall-inċineraturi ta' skart muniċipali; jistieden lill-Kummissjoni sabiex tirrivedi d-Direttiva dwar l-Inċinerazzjoni ta' l-Iskart, sabiex tistabbilixxi standards ambjentali ugwali (għall-emissjonijiet u għall-effiċjenza ta' l-enerġija) kemm għall-inċinerazzjoni kif ukoll għall-inċinerazzjoni konġunta ta' liskart; L-introduzzjoni ta' mentalita bbażata fuq iċ-ċiklu tal-ħajja fil-politika dwar l-iskart 15. Jenfasizza l-importanza ewlenija tal-ġerarkija ta' l-iskart, li tistabbilixxi l-prijoritajiet għal azzjoni f'ordni ta' importanza: - il-prevenzjoni; - l-użu mill-ġdid; - ir-riċiklaġġ tal-materjal; - operazzjonijiet ta' rkupru oħrajn, pereżempju l-irkurpru ta' l-enerġija; - ir-rimi, bħala regola ġenerali ta' l-immaniġġjar ta' l-iskart sabiex tintlaħaq il-mira tat-tnaqqis tal-ġenerazzjoni ta' liskart kif ukoll l-impatti negattivi ta' l-ġenerazzjoni u l-immaniġġjar ta' l-iskart fuq is-saħħa u fuq l-ambjent; 16. Iqis il-kunċett taċ-ċiklu tal-ħajja bħala utli sabiex ikunu evalwati l-impatti ta' l-iskart fuq l-ambjent u fuq is-saħħa tal-bniedem; jenfasizza li l-ġerarkija nnifisha hija bbażata fuq dan il-kunċett, iżda jagħraf li ċċiklu tal-ħajja u analiżi oħra jistgħu jintużaw f'każijiet ta' eċċezzjoni biex jiddevjaw mill-ġerarkija ta' l-iskart, iżda fil-każ biss meta jkun hemm evidenza ċara li alternattiva oħra hija fil-fatt aħjar mil-lat ta' ambjent u saħħa jew biex ikunu evitati spejjeż għolja mhux raġonevoli; It-titjib tal-bażi ta' l-għarfien 17. Jappoġġja t-titjib tal-bażi ta' l-għarfien fir-rigward tal-politika ta' l-UE dwar l-iskart, iżda jenfasizza li limplimentazzjoni ta' azzjonijiet konkreti hija aktar importanti; Il-prevenzjoni ta' l-iskart 18. Jiddispjaċih dwar in-nuqqas ta' miri kwantitattivi u kwalitattivi ta' tnaqqis li jkopru l-iskart kollu relevanti, li kienu indikati bħala waħda mill-azzjonijiet prijoritarji fis-sitt EAP; jistieden lill-Kummissjoni sabiex, fl-evalwazzjoni finali tagħha tas-sitt EAP, tippreżenta proposta għal miri; 19. Jistieden lill-Kummissjoni biex tressaq miżuri konkreti għal prevenzjoni ta' l-iskart fl-oqsma tal-politika tal-prodott, il-politika tas-sustanzi kimiċi u d-disinn ekoloġiku, biex timminimizza kemm il-ġenerazzjoni ta' l-iskart kif ukoll il-preżenza ta' sustanzi perikolużi fl-iskart, u b'hekk trawwem it-trattament ta' l-iskart sikur u xieraq mil-lat ambjentali; jenfasizza l-importanza tal-promozzjoni ta' prodotti u teknoloġiji li huma ta' anqas ħsara għall-ambjent kif ukoll ta' prodotti li huma aktar adattati għal użu mill-ġdid u għar-riċiklaġġ; 20. Jiġbed l-attenzjoni għall-interazzjoni bejn l-istrateġiji ta' l-iskart u strateġiji oħra, b'mod partikulari lużu sostenibbli ta' riżorsi naturali, l-iżvilupp sostenibbli u l-politika ta' prodott integrat; 21. Jistieden lill-Kummissjoni sabiex sa l-2008 tiżviluppa sett ta' indikaturi, kif imħabbar fl-Istrateġija dwar ir-Riżorsi; 22. Jenfasizza li l-implimentazzjoni xierqa tal-kunċett tar-responsabilità tal-produttur hija strument b'saħħtu għall-prevenzjoni ta' l-iskart; 23. Jiġbed l-attenzjoni għall-irwol tal-kampanji ta' informazzjoni dwar il-politika ta' l-iskart, b'mod partikulari dwar il-prevenzjoni, u ż-żieda fl-għarfien pubbliku tal-benefiċċji ta' l-immaniġġjar sostenibbli ta' liskart; 24. Jistieden lill-Kummissjoni sabiex issaħħaħ l-aspetti ta' prevenzjoni ta' l-iskart fid-dokumenti ta' riferenza dwar l-Aħjar Teknika Disponibbli (BREFs), imfassla fl-ambitu tad-Direttiva tal-Kunsill 96/61/KE ta' l- 24 ta' Settembru 1996 li tikkonċerna l-Prevenzjoni u l-Kontroll Integrati tat-Tniġġis [7] (id-Direttiva IPPC) u sabiex tinkludi l-gwida rilevanti f'dawn id-dokumenti; L-użu mill-ġdid 25. Jistieden lill-Kummissjoni biex tressaq miżuri konkreti biex tippromwovi l-użu mill-ġdid u l-attivitajiet ta' tiswija: - it-twaqqif ta' akkreditament għaċ-ċentri ta' l-użu mill-ġdid; - l-introduzzjoni ta' rata tal-VAT imnaqqsa fuq prodotti mibjugħa minn ċentri akkreditati ta' l-użu millġdid; - l-iżvilupp ta' pjan direzzjonali biex jelabora l-istandards ta' l-użu mill-ġdid fil-livell ta' l-UE; - li jkun żgurat il-monitoraġġ u l-irrappurtar ta' l-attivitajiet ta' l-użu mill-ġdid; Lejn soċjetà Ewropea li tirriċikla l-iskart 26. Jenfasizza l-importanza li jintlaħqu standards minimi komuni għall-irkupru u r-riċiklaġġ fil-livell ta' l- UE, u jisħaq li kundizzjonijiet ekwi jiġu stabbiliti biss meta l-użu ta' strumenti ekonomiċi jkun armonizzat madwar l-UE kollha; 27. Jenfasizza l-importanza li l-iskart ikun mifrud f'ras il-għajn, kif ukoll l-importanza ta' l-objettivi dwar ir-riċiklaġġ u r-responsabbiltà tal-produttur sabiex tiżdied ir-rata ta' riċiklaġġ ta' ċerti flussi ta' skart; 28. Jirrikonoxxi l-ħtieġa għal koperazzjoni aħjar ta' l-UE fl-immaniġġjar tal-problemi ta' l-iskart transkonfinali; 29. Jinnota li kwalunkwe approċċ ibbażat fuq il-materjal biex jagħti spinta lir-riċiklaġġ għandu jimxi id f'id ma' approċċ ibbażat fuq il-fluss ta' l-iskart; jistieden lill-Kummissjoni biex tinvestiga aktar il-fattibilta' u lvijabilta' ekonomika ta' din l-istrateġija; 30. Għal darb'oħra jistieden lill-Kummissjoni sabiex tipproponi direttivi separati dwar l-iskart bijodegradabbli, l-iskart tal-kostruzzjoni u tat-twaqqiegħ tal-bini u l-ħama tad-dranaġġ, kif indikat fis-sitt EAP; 31. Jistieden lill-Kummissjoni biex tkompli fuq il-Green Paper dwar kwistjonijiet ambjentali tal-PVC (COM (2000)0469); 32. Jappella sabiex il-kwantitajiet ta' skart residwu għar-rimi jitnaqqsu kemm jista' jkun; jistieden għal darb'oħra lill-Kummissjoni sabiex tipproponi reviżjoni tad-Direttiva tal-Kunsill 1999/31/KE tas- 26 ta' April 1999 dwar il-"landfills" ta' l-iskart [8], inkluża skeda ta' żmien, kif ġej: - mill-2010, projbizzjoni tar-rimi f'"landfills" ta' skart mhux trattat minn qabel, li fih komponenti li jistgħu jiffermentaw; - mill-2015, projbizzjoni tar-rimi f'"landfills" ta' karti, kartun, ħġieġ, tessuti, injam, plastik, metalli, lastku, sufra, fuħħar, konkrit, briks u madum; - mill-2020, projbizzjoni tar-rimi f'"landfills" ta' l-iskart kollu riċiklabbli; - mill-2025, projbizzjoni tar-rimi f'"landfills" ta' l-iskart residwu kollu, ħlief fejn dan ma jkunx possibbli jew ikun perikoluż (eżempju l-irmied tal-filtru); 33. Jikkunsidra li r-Regolament (KE) Nru 1013/2006 tal-Parlament Ewropew u tal-Kunsill ta' l- 14 ta' Ġunju 2006 dwar it-trasport ta' tagħbijiet ta' skart [9] timplimenta l-obbligi legali li ħarġu mill-Konvenzjoni ta' Basel tan-NU [10] u d-Deċiżjonijiet ta' l-OECD [11]; jappoġġja l-prevenzjoni tad-dumping ekoloġiku u ta' lirkupru fittizju u jenfasizza li wieħed mill-objettivi tar-regolamentazzjoni tal-vjeġġi ta' l-iskart huwa li jiżdied l-użu mill-ġdid u r-riċiklaġġ ta' l-iskart, li jiggarantixxi livell għoli ta' ħarsien ambjentali u tas-saħħa talbniedem; 34. Jenfasizza d-dritt ta' l-Istati Membri li japplikaw il-prinċipju tal-qrubija u ta' l-awto-suffiċjenza fejn jidħol l-irkupru jew ir-rimi ta' skart muniċipali mħallat sabiex jinkuraġġixxu l-ippjanar nazzjonali ta' l-immaniġġjar ta' l-iskart u tal-kapaċità ta' l-inċinerazzjoni ta' l-iskart; * * * 35. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni, u lill-gvernijiet u l-parlamenti ta' l-Istati Membri. [1] ĠU L 242, ta' l-10.9.2002, p. 1. [2] ĠU C 104 E, 30.4.2004, p. 401. [3] ĠU C 87 E, 7.4.2004, p. 400. [4] ĠU C 362, 2.12.1996, p. 241. [5] ĠU C 76, 11.3.1997, p. 1. [6] ĠU L 332, 28.12.2000, p. 91. [7] ĠU L 257, 10.10.1996, p. 26. [8] ĠU L 182, 16.7.1999, p. 1. [9] ĠU L 190, 12.7.2006, p. 1. [10] Konvenzjoni ta' Basel tat- 22 ta' Marzu 1989 dwar il-kontroll ta' movimenti transkonfinali ta' skart perikoluż u r-rimi tiegħu (Deċiżjoni tal-Kunsill 93/98/KEE,ĠU L 39, 16.2.1993, p. 1). [11] Deċiżjoni C(92)39/Final tal-Kunsill ta' l-OECD ta' l- 14 ta' Ġunju 2001 dwar il-kontroll ta' movimenti transkonfinali ta' skart għal operazzjonijiet ta' rkupru. --------------------------------------------------